
HISTORIA. 

UM  Graeci,  Romanive  au£tores  nullibi 


descripserint variolas insuis  operibus,  con- 
cludere licet,  illis  ignotas  fuisse. 

Arabes  medici,  primi  istius  periculosi  morbi 
historiam  tradiderunt’.  Rhases  enumerat  opera 
sacerdotis  cujusdam  Aaronis,  Alexandri^  nati, 
regnante  Mahuniete,  A.  D.  622.  sive  incipiente 
prima  hegira. 

Rhases  scripsit  900  annos  post  Christum  na- 
tum; accuratam  rationem  reddit, et  progressus,  et 
methodi  medendi  Variolas.  Primus  illas  divisit 


in 

in  discretas,  et  in  confluentes.  Ejus  liber  versus 
fuit  ex  Arabica  in  Anglicam  linguam  a Dr 
Hunt  Oxoniae,  eum  rogante  cel.  Mead. 

“ Mirum  est,  et  inexplicabile  Paulum  de  JE- 
“ gina,  qui  eodem  tempore  eodemque  loco  cum 
“ Aarone  (Ahrun)  florebat,  ne  quidem  ver- 
“ bum  de  Variolis  fecisse,  medicosque  Graecos 
“ antesynesium  eas  silentio  praetermisisse,  quum 
“ inter  Arabes  seculi  ab  initio  septimi  earum 
“ historia  observantia  assidua  semper  dignata 
“ sit  Et  alibi,  “ Aaron,  qui  Variolas  tam 
“ copiose  descripsit,  nihil  de  earum  novitate,  lo- 
“ cutus  est,  atque  equidem  audores  Arabici  Mas- 
“ sudi,  Eln,  Doreid,  El-Hamisy,  et  Koran  ipsum 
“ una  fere  voce  primam  hujus  morbi  originem 
A.  D.  558  anno  Mahumetis  natu  illustri  quae., 
sivere 

Friend  J opinatus  est  a quadam  orientis 
parte,  hanc  pellem  ad  Arabes  transmissam 
fuisse,  quae  ingeniosa  opinio  confirmata  fuit 
Holvel  narratione,  in  qua  ostendit  quod,  ex 

libris 

^ Verfuch  einer  Progmatiscken  Geshichte  der  Arzneikundc 
von  Kust,  Sprengai,  Svveiten,  Theil,  Ilalle,  1793.  p.  zS6, 
f Kust,  Sprengel,  opera  citato,  p.  285?, 

^ Vide  Friend  Hist*  Med. 

libris  a Gentoos  editis  3366  annis  praete- 
ritis,, constat  illos,  regnante  epidemico  quo- 
dam morbo,  divinis  honoribus  coluisse  quam- 
dam feminam,  sub  nomine  Dea  Macularum. 
Hoc  corroboratur  simili  praxi  in  ratione  me- 
dendi inter  Braminos  Indostan,  et  Arabes. 

E Saracenorum  caftris,  saeviente  bello  quod 
sacrum  vocant,  (jam  satis  enim  constat  mentes 
hominum  epidemicis  morbis  non  minus  ob- 
noxias esse  quam  corpora),  ad  illa  Christiano- 
rum adveftae  sunt  Variolae,  et  exinde  serius 
ocius,  omnes  gentes  Europae  invaserunt,  pro 
commercio  majori  minorive,  quod  inter  sese 
habebant.  Tunc  ut  videtur  vergente  decimo 
'tertio  seculo,  introdudae  fuerunt  Variolae  in 
Angliam  ; saltem  Johannes  Gaddefton,  istius 
temporis  medicus,  illas  enumerat,  inter  morbos 
Angliae  vulgares.  Ex  hoc  tempore  pauca  di- 
dicimus donec  usque  ad  medium  ultimi  seculi, 
medici  illas  majori  cura  observaverunt. 

Sydenham  tunc  temporis  optimam  illarum 
descriptionem  dedit.  Antiphlogistico  regimine, 

phlogistico 

phlogistico  usque  tunc  adhibito,  usus  est,  suura 
commodum  pro  publico  spernans. 

DEFINITIO. 

Cullen  nosologorum  princeps  Variolas  sic  de- 
finit. 

Symcha  contagiofa  cum  vomitu,  et  ex  epigastrio 
presso,  dolore.  Tertio  die  incipit,  et  quinto 
finitur  eruptio  papularum  phlegmonodearum, 
qute  spatio  o6lo  dierum,  in  suppurationem,  et 
in  crustas  demum  abeunt,  saepe  cicatrices  de- 
pressas, sive  foveolas  in  cute  relinquentes. 

Medici  in  varias  species  diviserunt  Variolas. 
Sic  pro  forma  pustularum  dicuntur,  discreta^ 
corymbosa,  confluentes,  cuspidata,  miliares,  sili- 
quosa. 

Pro  materie  in  pustulis  reperta,  purulenta, 
lymphatica  seu  crystallina,  •verrucosa,  sanguinea, 
petechiales.  Respcftu  periculi  et  decursus,  be- 
nignae et  maligna,  regulares  et  irregulares,  natu^ 
rales,  Qt  insitiva. 

Rhases  primus  Variolas  divisit  in  discretas,  et 

Confluentes  * 

confluentes : hujus  exemplum  secutus  est  Cul- 
len.  * sequentibus  verbis. 

Discreta  Variola  paucis  pustulis,  discretis, 
circumscriptione  circularibus,  turgidis,  febre, 
eruptione  fafta,  protinus  cessante. 

Conjluens  Variola  pustulis  numerosis,  con- 
fluentibus, circumscriptione  irregularibus,  flac- 
cidis, parum  elevatis,  febre  post  eruptionem 
perstante. 


HISTORIA  MEDICA. 

Fere  nulli  dantur  morbi  adeo  frequentes 
ac  Variolae,  cum  ex  centum,  vix  quatuor,  vel 
quinque  intafti  evadunt.  Septima  pars  horum 
qui  naturali  modo  ab  illis  oppugnantur,  pereunt. 
Multo  major  est  numerus  horum  qui  corripiun- 
tur Variolis,  dum  infantes,  quam  cum  ad  pro- 
vediorem  aetatem  pervenerint.  Qui  illas  effu- 
gerunt dum  impuberes,  tandem  virili  senilive 
aetate  fere  semper  illis  corripiuntur. 

Quidam  medici  qua,tuor  enumerant  stadia, 
nempe  febrem,  eruptionem,  maturationem,  et 

desquamationem  : 

* Cullen.  Synop.  Nofol.  Method.  tom.  ii.  gen.  xxvi. 

desquamationem  ; sed  quidam  tria  tantum,  fe- 
brem et  eruptionem  pro  uno  habentes,  sub  no- 
mine, febris  eruptionis. 

Quidquid  sit,  sequenti  modo  sese  ostendunt 
symptomata  discretarum  Variolarum. 

Tribus  diebus,  /.  e.  72  horis  ante  pustularum 
eruptionem  seger  meridie  corripitur  languore, 
lassitudine,  quas  cito  sequuntur  horror,  sitis, 
nausea,  et,  vomitus.  Epigastrio  presso,  dolor 
acutus  sentitur.  Tertio  die  nodem  versus,  hsec 
symptomata  augentur.  Pulsus  fit  solito  celerior, 
cephalalgia,  ftupor,  nonnunquam  delirium  ad- 
sunt. 

Infantes  epilepsias  paroxismis  duobus  vel 
tribus  corripiuntur,  adulti  sudoribus,  eodem 
tempore,  adest  dolor  in  lumbis,  in  praecordiis 
cum  anxietate. 

Exeunte  tertio  die,  in  facie  apparent  pustulae 
parvae,  rubrae,  sicut  pulicum  morsiuncula ; 
dein  in  collo,  pedore  et  exinde  in  varias  corpo- 
ris partes  diffunduntur  ; istae  pustulae  cito 
eminentes  fiunt,  et  aspers  tadu  sentiuntur ; 
circa  sextum  diem  circumdantur  rubicundo 

circulo. 

circulo,  et  si  pustulae  sint  numerosae,  hoc  cuti 
dat  ruborem,  quem  Sydenham,  damascenam 
rosam  referre  putat. 

Circa  sextum  diem  parvae  vesiculae  apparent 

ad  summitatem  pustularum,  repletae  liquore  fere 

limpido,  et  augentur  mole  per  duos  vel  tres  dies. 

/ 

Hoc  tempore  raucedo  cum  angina  oriuntur,  et 
tenuis  liquor  ex  ore  fluit,  qui  versus  finem 
morbi  adeo  viscidus  fit,  ut  cum  difficultate  ex- 
creetur. Nonnunquam  adest  sorbendi  diffi- 
cultas, ita  ut  quod  ab  ore  recipitur,  per  nares 
Saepe  rejiciatur  : ista  signa  faciei  tumore  comi- 
tantur, et  cum  illo  evanescunt. 

Huc  usque  pustulae  concavae  erant,  sed  oc- 
tavo die  in  sphaeroideas  vesiculas  tolluntur. 

Eodem  die,  si  magna  vesicularum  quantitas 
faciei  adsit,  facies  tumefit  praesertim  palpebrae, 
quae  omnino  oculum  claudunt.  Usque  ad  un- 
decimum diem  pustulae  augentur  mole,  tunc 

fluidum  in  illis  contentum  albidum  fit,  pelluci- 

• ' '/ 

ditatem  amittit,  et  cito  ad  luteum  vertuntur. 
Nunc  pustulae  maturae  sunt,  tumefafla  facies 
pristinani  recuperat  formam. 


Pustulae 

Pustulas  faciei  nunc  rubrae,  tandem  fuscae 
vertuntur  cito  rumpuntur,  qubd  pariter  in  aliis 
corporis  partibus  successive  evenit. 

Pars  materiei  contentae  effluit,  et  pars  rema- 
net, exsiccaturque,  pustulae  convexitatem  a- 
mittunt,  in  squamulas  cadunt. 

Cutis  infra  pustulas  rubra  remanet,  nisique 
post  multas  hebdomadas  colorem  pristinum  re- 
cuperat. 

Undecimo  die  cum  pustulae  numerosae  in 
facie  adsunt,  febris  secundaria  dida  oritur, 
nec  cessat  donec  pustulae  in  squamulas  abierunt. 
In  casibus  faustis  discretarum  Variolarum,  fe- 
bris eruptionis  vel  est  fere  nulla,  vel  synocha. 
Quo  plus  ad  typhum  vergit,'  eo  periculosior 
morbus. 

Quum  facies  tumescere  desierit,  tumescunt 
manus,  moxque  etiam  pedes. 

CONFLUENTES  VARIOLA. 

Omnia  symptomata  ab  initio  sunt  graviora, 
et  majus  periculum  per  omnem  decursum  illas 
comitatur. 

Corripiuntur 

Corripiuntur  infantes  ab  initio  convulsioni- 
bus quae  illas  e medio  tollunt,  saepe  ante  erup- 
tionem, Saepius  tamen  ut  censet  Sydenham  inci- 
pientibus discretis  quam  confluentibus  Variolis 
observantur  epileptici  paroxismi,  sed  in  hoc  ca- 
su unus  vel  duo  tantum  adsunt,  faustamque 
prognosin  reddunt. 

In  confluentibus  Variolis,  eruptio  ante  tertium 
diem  apparet.  Sydenham  dicit,  quo  maturior 
eruptio,  eo  magis  vero  simile  confluentes  evasu- 
ras esse  Variolas ; tamen  addit,  quod  cum  ad- 
sunt inflammationes  topicae  et  graves,  sicut 
peftoris  vel  lumborum,  eruptio  remoratur  per 
tres  quatuorve  dies. 

Numerosiores  sunt  pustute'  in  facie,  multo 
magis  exiguae  vesiculae  in  superficie  citius  appa- 
rent. Ppstulae  circularem  formam  non  servant, 
irregulares  vadentes,  cun£laeque  concurrentes 
in  facie  unam  quasi  vesiculam  formant:  pustulae 
non  feliciter  tument. 

Non  rubra  sunt  interstitia,  sed  lurida,  et 
flaccida.  In  confluentibus  variolis  fluidum  pustu- 
lorum  etiamsi  non  sit  pellucidum  sed  subflavum, 
B suballidumque 


lO 


DISSERTATIO  MEDICA 


suballidumque,  tamen  nunquam  ad  maturitatem 
ut  in  discretis  Variolis,  pustularum  desquama- 
tione  per  longum  tempus  remanente  foveolas 
relinquuntur. 

Salivatio  copiosior  est  quam  in  discretis,  et  ali- 
quando adeo  acris  ut  os  faucesque  rodat. 

Infantibus  vice  salivationis  urget  diarrhoea 
qu£E  interdum  in  discretis  adest. 

Febris  praesertim  secundaria  est  typhus,  fere 
semper  ab  initio  adsunt  somnolentia,  anxie- 
tas in  praecordiis,  nausea,  et  vomitus,  gra- 
vis est  febris  ante  eruptionem,  sed  majori  vi 
aggreditur  circiter  sextum,  septimumve  diem, 
nec  cessat  nisi  desquamatione  finita. 

Saepe  secundariam  febrem  commitantur  signa 
putredinis,  ut  dejeftiones  foetidae,  lingua  k fau- 
ces sunt  atrae,  aridae,  magnaque  debilitas  ad- 
est. 

/ 

Alia  gravia  symptomata  per  diversa  morbi 
stadia  aegrum  urgent,  magnum  que  periculum 
minitantia,  ut  petechiae,  dysuria,  ischuria,  hae- 
maturia, aliaeque  haemorrhagiae.  Mors  non- 

nunquam 

nunquam  die  undecimo  evenit,  Variolis,  ut  dixit 
Sydenham. 

SEDES  PUSTULORUM. 

An  viscera,  vel  alis  partes  Variolosis  pustulis 
afficiuntur,  nec  ne  ? Hsc  est  questio  qus  litem 
inter  medicos  per  longum  tempus  excitavit, 
etiamsi  primo  intuitu  non  difficile  responsum 
videatur. 

Lieutaud  dixit  pustulas  repertas  fuisse  in  ven- 
triculo vel  in  intestinis  illorum  qui  hoc  morbo 
perierunt. 

Cotunnius,  et  Tissot  hoc  negant.  Primus 
per  40  cadaverum  sediones  institutas  hoc  prs- 
cipue  cognoscendi  causa  nunquam  vidit'  pustu- 
las ultra  internas  fauces  diffusas.  Equidem  in 
paucis  exemplis  interna  membrana  qua  obline- 
tur trachaea  illis  onerata  fuit  usque  ad  bron- 
chia, sed  oesophago  nullae  adfuerunt. 

De  Haen  opinatus  est  pustulas  evanescere  ci- 
tius ex  partibus  humidis,  sicut  lingua,  faucibus, 
palato,  liberari  ab  illis  die,  nono,  decimo,  vel 
B 2 undecimo  j 

undecimo ; igitur  si  cadaverum  sectiones  non 
ante  hoc  tempus  instituantur  reperiri  non  pos- 
sunt. 

Nihilominus  observandum  est  quod  ex  perviis 
tunicis  tubi  intestinalis,  et  ex  eo  quod  semper 
madefiunt  muco,  non  est  propria  sedes  ut  ubi 
appareant  Variolae. 

Si  quoque  eruptio  fieret  in  partibus  internis, 
et  transiret  per  tria  stadia,  symptomata  vehemen- 
tiora,  et  periculosiora  orirentur  ; Hoc  tamen 
non  evenit. 

Sedes  pustularum  est  in  superficie  externa 
cutis  verae. 

DIAGNOSIS. 

Ante  eruptionem  nullo  modo  dignosci  pos- 
sunt Variolae  a quibusdam  aliis  morbis  inter 
exanthemata  collocatis  synocha  pariter  inci- 
pientibus. Apparente  eruptione,  dubium  om- 
nino evanescit. 

Medicus  noscere  debet  quinam  morbi  epidemi 
ci,  tiinc  temporis  per  populum  grassantur;  nutn 

aeger  contagioni  fuerit  obje£lus,quibusve  morbis 
antea  laboraverat,  &c. 

Quidam  audores  tamen,  ut  pathognomonica 
symptomata,  pedum,  manuumque  frigus,  do- 
lores in  epigastrio  presso,  et  convulsiones  den- 
titione finita,  proposuerunt.  Tres  dantur  mor- 
bi, pro  quibus  haberi  possint  Variola,  nempe 
morbilli,  erysipelas,  sed  praesertim  Varicellae. 

Variolae  a morbillis  ante  eruptionem  difficul- 
ter distinguuntur,  praesertim  si  confluentes 
evasurae  sint : Tamen  idonea  observatione  ad- 
hibita videbitur  quod  epiphora,  tussis,  et  ster- 
nutatio sunt  comites  morbillorum,  in  Variolis 
autem  absunt. 

Cum  erysipelate^  hic  major  adest  rubor  quam 
in  Variolis,  incipit  primo  in  quadam  faciei 
parte,  pressu  evanescit,  et  quoque  hic  rubor 
non  latum  occupat  spatium,  sed  gradatim 
extenditur  per  alias  faciei  partes,  illas  de- 
serens quas  primo  occupaverat.  Hoc  certe 
multum  differt  ab  hac  efflorescentia,  quae  in 
Variolis  confluentibus  apparet  in  facie,  collo,  et 

pedore. 

pedore,  et  nonnunquam  totum  corpus  perva- 
dit, quod  evenit  finiente  secundo  vel  incipiente 
tertio  die,  ex  illa  oriuntur  pustulas. 

Pro  Varicellis,  Variolae  haberi  possunt;  sed  in 
VaricelHs  ubi  pessima  signa  adsunt  pustulae  per 
totam  faciem,  corpusve  non  ad  300  numerum 
adsunt ; insuper  eruptionis  febris  fere  nulla 
est,  sed  potius  est  sensus  anxietatis,  cibique 
fastidium  per  biduum,  triduumve,  secundo, 
tertiove  die  eruptione  terminata,  vesiculae  aquas 
repletae  apparent,  quinto  die  in  furfuraceas 

i 

squamulas  abeuntes,  absque  suppuratione. 

His  symptomatibus,  sedula  attentione  data, 
medicus  difficulter  decipi  potest. 

PROGNOSIS 

Deducenda  ex  astate  asgroti,  tempestate  an- 
ni, morbo  epidemico  tunc  regnante,  forma  et 
numero  pustularum,  symptomatibusque  fe- 
brem concomitantibus. 

Quoad  aetatem,  eo  junior  aeger,  eo  felicior 
prognosis,  praecipue  si  prima  dentitio  sit  prae- 
terita 

terita.  Adulti  majori  periculo  objiciuntur 
propter  cutis  rigiditatem,  quo  fit,  ut  Variolosa  • 
sanies,  non  liberum  exitum  habeat,  et  praeci- 
pue quia  hoc  tempore,  febris  tum  synocha,  tum 
typhus  magis  periculosa  sit. 

Quo  major  eruptio  faciei,  eo  majus  pericu- 
lum, ita  ut  Sydenham  ex  hoc  praecipuam  prog- 
noseos  partem  deducat. 

Pro  tempestate  anni,  Sydenham  observavit 
multo  majorem  esse  numerum  horum,  qui  vic- 
timae cadunt  Variolis  autumno  quam  vere;  quod 
forsan  pendet  ex  eo  quod  febris  secundaria, 
propter  putredinem  fluidorum,  libentius  appa- 
reat sub  forma  typhi,  quam  synochae. 

Confluentes  Variolas  expedes  oportet,  si  e- 
ruptio  fiat  secundo,  vel  incipiente  tertio  die. 

Si  tempore  invasionis  aeger  corripiatur  gra- 
vibus symptomatibus,  praecipue  si  oculi  sint 
micantes  *,  celeres,  si  dolores  lateris,  lumbo- 
rum adsint,  cum  dyspnoea,  tussi,  doloribus 
nausea,  frequentique  vomitu. 

In 


Cei.  Tissot. 

In  infantibus  convulsiones,  quae  si  per  se  ip- 
sas non  lethales,  tamen  adeo  debilitant  aegrum, 
ut  resistere  nequeat  Variolis,  sed  si  epileptici 
paroxismi  duo  tantum  vel  tres  adsunt,  felix  est 
prognosis. 

Febre  non  remittente,  eruptione  exorta, 
manuum  intumescentia  non  succedente  illam 
faciei,  vel  pedum  illam  manuum,  hoc  malum 
symptoma. 

Aliquando  Variolas  septimo^  odlavo,  unde- 
cimove  die  ab  eruptione,  magnum  comitatur 
periculum,  tunc  temporis  accessio  febris  se- 
cundariae rigoribus  insignitur,  qui  si  gravidis 
mulieribus  contingunt,  abortionem  producunt. 

In  pessimis  casibus,  adsunt  cadaverosus  faetor, 
petechiae,  vibisces,  urina  sanguinolenta,  vel 
saltem  fusca,  pustulae  bene  repletae  propter  vim 
vitae  minutam,  vel  propter  typhum,  sanguinea 
atra  stereora,  quae  gangrenam  in  intestinis  ad- 
esse praenuntiant,  et  inane  desiderium  uri- 
nam reddendi  perpetuum.  Subito  subsidet  fa- 
ciei tumor,  subito  salivatio  terminatur,  pustu- 
lae 

lae  flavidas  fiunt,  interstitia  pallida,  lurida,  ciae- 
ritia,  rigor,  animi  deliquium,  tremor,  subsultus 
tendinum,  et  mors  superveniunt. 

Talia  sunt  symptomata  quae,  quo  magis  sunt 
secum  conjuncta,  eo  majus  periculum,  et  infau- 
stam prognosin  indicant. 

CAUS^  VARIOLARUM. 

Quomodo  Variolarum  contagio  in  fluida 
agit  ? Cei.  Cullen  dixit,  illam  agere  excitando 
fermentationem  in  fluida  humani  corporis ; 
nempe  videtur,  partem  in  sanguinem  introduc- 
tam, calorem,  humiditatemque  reperientem, 
ibi  elFeflus  fermentationis  producere,  post  cer- 
tum tempus,  quasi  spumam  sub  forma  pustula- 
rum rejicientem. 

Haec  est  hypothesis  ex  falsa  analogia  dedufta. 
Quis  enim  ostenderit  sanguinem  subditum  fuisse 
iisdem  mutationibus  ac  corpora  fermentationi 
objefta?  Num  talis  mutatio,  qualis  saltem  cog- 
noscitur in  fermentatione,  oritur  in  sanguine  ? 
Pustulte,  quidem,  producuntur  aftione  Vario- 
C losae 

losse  contagionis,  sed  hoc  non  satis  est  cur  cre- 
damus talem  efFeclum  oriri  a fermentatione, 
cum  pus  non  sit  contagio. 

Variolae  sunt  epidemicae,  etiamsi  aliquando 
sporadicae.  Ex  specifica  contagione  oriuntur. 
Apparent  circa  aequinoxium  vernum  crescentes 
per  aestatem,  et  autumnum,  discutiunturque 
frigore  hyemis.  Cum  Variolae  violentes  evasurae 
sunt  circiter  Januarium  mensem  apparent.  Non 
constanter  epidemicae  adsunt,  non  semper  con- 
neftuntur  cum  calida  tempestate,  sed  epidemi- 
cas adsunt  per  varias  anni  tempestates.  Van 
Swieten  illas  saevientes  Vindeboniae  per  quinde- 
cim menses  ostendit ; quoddam  ignotum  ab 
aere  pendens,  illas  vel  mites,  vel  periculosas 
reddit.  Variolae  ex  specifica  contagione  oriun- 
tur, et  in  hoc  ab  aliis  contagionibus  differunt 
quod  semel  tantum  corpus  humanum,  illis  obji- 
ciatur. 

In  quibusdam  familiis,  quosdam  invenimus 
individuos,  qui  Variolis  nunquam  corripiuntur, 
talis  erat  Diemembroek.  Odier,  medicus  fide 
dignus,  narrat  familiam  totam  vidisse  quae  hoc 

morbo 

morbo  nunquam  laboraverat.  E contra  in  qui- 
busdam aliis  Isethales  eveniunt  fere  omnibus 
individuis,  sic  ut  in  exemplo  Dr  Walker,  quo 
didicimus,  quod  quinque  perierunt  naturalibus 
Variolis,  sed  cum  parentes  insertionem  Variola- 
rum  adhibuissent  in  sexto,  et  ultimo  natorum, 
omnibus  auxiliis  frustra  adhibitis,  vitam  amisit. 
Nisi  adsit  in  corpore  proclivitas  quaedam.  Va- 
riolae non  apparent,  quod  probatur  exemplo 
horum  qui  curam  subministrant  aegrotis,  vel  me- 
dicorum, qui  raro  hoc  morbo  corripiuntur, 
etiamsi  illi  objiciantur : quoque  non  desunt 
exempla  in  quibus  nonnulli  de  industria  sese 
contagioni  exposuerunt,  sed  frustra ; tamen 
paucis  annis  elapsis  morbo  correpti  sunt  absque 
evidente  contagione.  In  audore  supra  citato, 
hoc  optime  illustratur  exemplo  istius  mulieris 
nutrientis  alumnum  suum.  Ille  Variolis  dis- 
cretis laborabat,  feliciter  convaluit,  mater  per 
totius  morbi  decursum  illum  aluit,  nec  morbo 
correpta  fuit;  (nunquam  prius  Variolis  laborave- 
rat). Duobus  annis  elapsis,  Londinum  venit, 
C 2 ibi 

ibi  Variolae  confluentes  eam  invaserunt,  et  diffi- 
culter vitam  servavit. 

Specifica  est  contagio,  cujus  varietates  non 
pendent  ab  diversa  contagionis  specie,  nam 
eadem  Varietates  omnes  excitat.  Hoc  pen- 
dere videtur  a peculiari  corporis  habitu,  quo 
contagio,  majorem,  minoremve  adipiscitur  viru- 
lentiam. Dantur  exempla  insitionis  Variola- 
rum,  cum  materie  dedufta  ex  cadavere,  con- 
fluentibus Variolis  oppresso,  tamen  discretae  et 
faustae  Variolae  sese  ostenderunt. 

Contagiosae  evadunt  Variolae,  secundo,  ter- 
tiove  die  tantum  post  eruptionem,  sed  morbilli 
eruptione  incipiente  tabem  spargunt  *. 

Hoc  peculiare  sibi  habet  haec  contagio, 
nempe  quod  infantes  cum  signis  Variolarum 
nati  sunt.  Primus,  ni  fallor,  Mead,  exem- 
plum tradidit,  foetum  in  utero,  Variolis  labo- 
ravisse, matre  curam  dante  cuidam  hoc  morbo 
aegrotanti,  cum  ipsa  jam  pridem  hoc  morbo 
subjecla  fuisset,  et  igitur,  illo  affici  iterum  ne- 
quibat. Diversum  ab  hoc  nunnunquam  evenit. 

Mater 

Mater  Variolis  laborat,  dum  foetus  nec  ab  Illis 
corripitur,  nec  injuriam  patitur. 

Nuper  ista  accurate  probata  sunt  experimen- 
tis a Dr  Pearson  institutis  *. 

Hoc  est,  ut  mihi  videtur,  unicum  exemplum 
contagionis,  foetum  in  utero  afficientis,  quod 
indicaret  transmitti  posse  per  corpus  vivum, 
contagionem,  noxia  potestate  sua  non  frafta. 

J.  Hunter  rogat  |,  Anne  insitio  exoptatas  Va- 
riolas  non  producens,  visque  contagioni  resisten- 
di, oriuntur  ex  eo  quod  tunc  temporis  alius 
praesens  sit  morbus,  et  ideo  corpus  duas  actio- 
nes simul  agentes  pati  nequeat  ? Anne  quoque 
varium  intervallum  ab  applicata  contagione  us- 
que ad  morbi  ortum  ex  hac  causa  oriatur  ? Res 
ita  se  habere  demonstrat  exemplo  pueri,  in 
hunc  morbum  incisione  induCli.  Inflammatio 
circa  insitionem  apparuit,  sed  morbilli  adve- 
nientes Variolas  sisterunt,  cursum  suum  pere- 
gerunt, his  finitis,  variolae  iterum  apparue- 
runt. Varia  stadia  perlustrantes  felicem  exi- 
tum habuerunt. 

Aliud 

^ Hunter  on  Ven.  Dif. 
t DrDuncan  Med.  Com.  1794. 

Aliud  exemplum  reperitur  in  Com.  Med.  su- 
pra cit.  quod  Dr  Manget  vir,  experientiae  insig- 
nis, clariss.  Duncan  transmisit. 

Talia  exempla  plusquam  semel  recordantur, 
sat  superque  probant,  duos  morbos  habitum 
totius  corporis  primario  afficientes,  simul  ex- 
istere  nequire. 

METHODUS  MEDENDI. 

In  faustis  casibus  discretarum  Variolarum, 
fere  nulla  requiruntur  remedia.  Eventus  pen- 
det a statu  febris  tum  eruptionis,  tum  secun- 
dariae. Eruptionis  febris  compescenda  est  an- 
tiphlogistico  regimine,  laxa  alvus  servanda  est, 
sed  quod  praecipue  animadvertendum  est  prop- 
ter summum  beneficium,  est  frigus  rite  appli- 
catum, quo  fit  ut  minus  copiosa  fit  eruptio. 

Per  longum  tempus  medici  summa  cura  ca- 
lorem quam  maximum  adhibuerunt,  opinantes 
se  tali  methodo,  propellere  eruptionem  ab  in- 
ternis ad  externas  partes.  Sydenham  primus 
hoc  regimen  emendavit. 


requiruntur 

Requiruntur  medicamenta  praesertim  in  con- 
fluentibus Variolis 

EMETICA 

Eruptionem  promovent,  fluida  corporis  ad 
externas  partes  corporis  propellendo  ; quidam 
auftores  illa  praescribunt  ineunte  pyrexia,  vel 
septimo  die  ab  eruptione  fafta.  Huxham  illa 
plurimum  laudat  in  casibus  ubi  pustulae  non 
regulariter  erumpunt,  sed  conditae  jacent  sub 
cute,  vix  ulla  eminentia,  vel  colore  praeditae. 

GARGARISMATA 

Aliquando  emollientia,  aliquando  stimu- 
lantia adhibentur,  cum  ingente  faucium  tumore, 
devorandique  difficultate.  Utilia  quoque  si  sa- 
livatio adeo  viscida  sit,  ut  difficile  expeftoretur, 
vel  suffocationem  minetur. 

EPISPASTICA 

Inserviunt  cum  periculum  adest,  ne  fauces, 
lingua  naresve  internae  pustulis  nimis  afficiantur: 
si  tempestive  admoveantur,  asperitas  faucium, 

tussis 

tussis,  mucus  narium  acris  levantur.  Nonnun- 
quam  ab  initio  talis  adest  salivatio,  ut  cutis, 
linguae,  faucium,  nariumque  rodatur,  tantumque 
dolorem  excitat,  ut  aeger  neque  dormire,  ne- 
que sorbere  valeat.  In  hoc  casu,  Epispastica 
pone  aures  prorsus  applicanda  sunt. 

FOMENTA  CALIDA. 

Cum  in  confluentibus  Variolis  periculum  pen- 
deat  ex  tumore,  et  numero  pustularum  faciei, 
cum  successu  fomenta  extremitalibus  applican- 
tur, quo  fit,  ut  ibi  augeantur  sed  alibi  imminuan- 
tur. Huxham  pediluvium  commendat  bis  vel  ter 
de  die,  vel  ante,  vel  apparente  eruptione. 

Rhases  aegrotum  in  balneo  vaporis  expositum 
commendat  quippe  quod  favet  eruptioni. 

Eruptio  repulsa  fotu  revocatur. 

Si  quoque  febris  augeatur,  irregulariter  sese 
ostendat  eruptio,  tunc  balneum  calidum  parti 
applicatum  vel  toto  corpori  utile  est. 

SANGUINIS  DETRACTIO 

Caute  adhibenda  est.  Eruptionis  febris  est 
synocha,  vel  typhus,  secundaria  fere  semper 

typhus 

typhus  est,  ex  inde  nimia  sanguinis  detraftio, 
debilitatem  inducit  quae  dubium  exitum  reddit. 
Robusto  plenoque  habitu,  si  pulsus  sit  durus, 
validus  et  plenus,  calor  major,  respiratio  diffi- 
cilis, rubor  oculorum,,  phrenitis,  vel  alia  topica 
inflammatio,  sanguinis  detraftio  tunc  perficien- 
da est.  Huxham  venas  in  pede  secuit.  Ali- 
quando dixit,  robusti,  plenique,  animum  de- 
missum fieri,  cum  summa  debilitate,  et  pulsu 
oppresso,  et  obscuro : statim  ac  Variolis  corripiun- 
tur, ibi  modica  detraftio  utilis ; sed  est  laethalis 
cum  typhus  adest,  nec  absque  periculo  fit  in 
debilibus,  et  in  illis  qui  nimia  irritabilitate  gau- 
dent. 

LAXANTIA 

Utilia  sunt  in  iisdem  casibus  in  quibus  ve- 
nae seftio  prodest,  et  multo  tutiora.  Si  nimis 
tarda  sit  alvus,  laxantia  clysmata  pro  re  nata 
administranda  sunt.  Alvus  leniter  laxa  servan- 
da est.  SsECulo  praeterito  crediderunt  medici, 
ex  Arabum  methodo,  quod  per  quatuordecim 
dies  ab  omni  evacuatione  abstinendum  erat.  Sy- 
D denham 

denham  primus,  ut  supra  dixi,  salutarem  praxim 
nunc  secutam,  introduxit,  Friend  in  partes 
nimis  diversas  abiit. 

Duce  Boerhaave  crediderunt,  utiliora  medi- 
camenta ex  mercurio  praeparari,  opinantes  ma- 
jores habere  effedus  mercurium  levando  vim 
morbi,  quam  ulla  alia  purgantia  j sed  nunc 
aliud  quodvis  purgans  aeque  prodesse  credunt 
medici.  ‘ 

OPIUM. 

Per  longum  tempus  de  illius  usu  dissense- 
runt medici.  Tissot  et  Sympson  illud  impro- 
bant. 

E contra  omnes  fere  medici  Sydenham  duce, 
illud  perutile  putant.  Sydenham  illud  adhibuit, 
cum  diarrhaea,  vel  dilirium,  vomitusve  pericu- 
lum praenuntiant.  Parvis  dosibus  incipiendum 
est,  gradatim  illas  augendo,  donec  symptomata 
pacata  fuerunt.  Opium  secundum  illum  dan- 
dum est  finiente  sexto  die  usque  ad  decimum 
septimum  diem,  donec  aeger  periculo  liberetur. 
Praecipue  est  utile,  superveniente  febre  secunda- 
ria. 

ria,  cum  irritatio  ex  pustulis  tam  numerosis  oriens 
somnum  arcet.  Utile  etiam  cum  diarrhsea  ni- 
mis urget.  Sed  caute  infantibus  administrandum 
est,  qui  tali  fluxu  multum  sublevantur.  Nihil 
ominus  observari  licet  nocere  opium,  phlogisti- 
ca  diathesi  adstante,  sed  e contra  ubi  signa  pu- 
tredinis sese  indicant,  vel  cum  pustulae  non  rite 
implentur,  tunc  opium  desideratur. 

Vinum,  et  cortex  Peruvianus  prosunt  ubi- 
cumque typhus  oritur,  et  caeteris  paribus,  eo- 
demque  modo,  ac  in  illa  febre  administrantur. 
Mead  et  Monro  primi  haec  meritis  laudibus 
commendaverunt.  Dantur  quam  cito  post 
eruptionem,  quo  Variolae  maturentur  quam  op- 
time. Alvo  adstrifta,  abdomine  duro  et  tumi- 
do, caute,  si  omnino,  adhibenda  sunt. 

Diaeta  ex  rebus  facilibus  concoctu  constare 
debet,  praecipue  ex  frugibus  et  antisepticis ; po- 
tus largus,  nec  acida  omittenda  sunt.  Mundities 
est  magni  momenti. 


